C.P.D. Y Seintiau Newydd

Clwb pêl-droed o Groesoswallt ydy Clwb Pêl-droed Y Seintiau Newydd (Saesneg: The New Saints Football Club). Mae'r clwb yn chwarae yn Uwch Gynghrair Cymru, sef Preimier Cymru, prif adran pêl-droed yng Nghymru ac maent wedi bod yn bencampwyr ar 13eg achlysur. Maent hefyd wedi codi tlws Cwpan Cymru ar chwech achlysur.

Maent yn chwarae eu gemau cartref ar Neuadd y Parc, maes sy'n dal uchafswm o 3,000 o dorf.

Daeth y clwb i fodolaeth yn dilyn uniad rhwng clybiau Llansantffraid a Chroesoswallt yn 2003 .

Ceir hefyd tîm menywod Y Seinitau Newydd. Bu i C.P.D. Merched y Seintiau Newydd gystadlu yn nhymor cyntaf Adran Premier, sef, Uwch Gynghrair Pêl-droed Merched Cymru ar ei newydd wedd yn nhymor 2021-22.

Hanes
Croesoswallt
Er eu bod wedi eu lleoli yn Lloegr, roedd C.P.D. Tref Croesoswallt yn un o'r clybiau sefydlodd Gymdeithas Bêl-droed Cymru ym 1876 gan gystadlu yng Nghwpan Cymru yn y gystadleuaeth cyntaf erioed ym 1877-78.

Fel nifer o glybiau Cymru ar y pryd, roedd Croesoswallt yn chwarae yng Nghwpan Cymru ac yng Nghwpan FA Lloegr, lle llwyddon nhw i gyrraedd y rownd gyntaf am y tro cyntaf ym 1927-28 cyn colli 5-2 yn erbyn Stockport County.

Cafodd Croesoswallt eu tymor gorau yng Nghwpan Cymru ym 1970-71 wrth iddynt gyrraedd y rownd gynderfynol cyn colli yn erbyn Wrecsam a chawsant eu coroni'n bencampwyr Cynghrair Sir Gaer (Saesneg: Cheshire League) ym 1971-72

Ym 1979-80 cafodd Croesoswallt eu derbyn yn aelodau o Uwch Gynghrair Gogledd Lloegr (Saesneg: Northern Premier League) ond ar ddiwedd tymor 1987-88, ar ôl gorffen yn safleoedd y cwymp, fe aeth y clwb i'r wal.

Ail ffurfiwyd y clwb yn y 1990au ac, yn dilyn sefydlu Uwch Gynghrair Cymru, gwnaed penderfyniad i ddod yn aelodau o'r pyramid Cymreig gan ennill y Gynghrair Undebol ar y cynnig cyntaf ym 1995-96 a sicrhawyd dyrchafiad i Uwch Gynghrair Cymru ar ôl ennill y Gynghrair Undebol eto yn 1999-2000.

Ar ddiwedd tymor 2003-04, a chyda'r clwb yn dioddef yn arianol, fe ymddiswyddodd y clwb o Uwch Gynghrair Cymru cyn uno â chlwb Total Network Solutions.

Llansantffraid
bawd|dde|Y Dreflan, maes C.P.D. Llansantffraid

Ffurfiwyd C.P.D Llansantffraid ym 1959 ym mhentref Llansantffraid-ym-Mechain, Powys gyda'r clwb yn dechrau chwarae yng Nghynghrair Sir Drefaldwyn ym 1959-60. Ar ôl blynyddoedd o ennill tlysau ar lefel Sir Drefaldwyn cafwyd dyrchafiad i Gynghrair Canolbarth Cymru ym 1990-91 ac ar ôl gorffen y tymor yn yr ail safle, cafwyd dyrchafiad yn syth i'r Gynghrair Undebol ar gyfer tymor 1991-92.

Yn eu hail dymor yn y Gynghrair Undebol, llwyddodd Llansantffraid i ddod yn bencampwyr a sicrhau dyrchafiad i Uwch Gynghrair Cymru.

Llwyddodd Llansantffraid i godi Cwpan Cynghrair Cymru ym 1994-95 gan drechu Ton Pentre yn y rownd derfynol a'r flwyddyn canlynol cafwyd buddugoliaeth ar giciau o'r smotyn dros Y Barri yn rownd derfynol Cwpan Cymru.

Ym 1997-98 ailenwyd y clwb yn Total Network Solutions yn dilyn nawdd gan gwmni cyfrifiadurol o Groesoswallt.

Y Seintiau Newydd
Yn 2006, wedi i gwmni BT brynu Total Network Solutions, cyhoeddwyd y byddai'r clwb yn newid ei enw i Y Seintiau Newydd.

Llwyddodd y clwb i dorri record Y Barri fel y clwb mwyaf llwyddiannus yn hanes Uwch Gynghrair Cymru wrth sicrhau eu wythfed pencampwriaeth yn 2013-14 cyn ymestyn y record â nawfed pencampwriaeth yn 2014-15.

Record Ewropeaidd

 Tymor  Cystadleuaeth  Rownd  Clwb  Cymal 1af  2il Gymal  Dros Ddau Gymal 1996-97Cwpan Enillwyr Cwpanau EwropRd Rhag Ruch Chorzów1-10-51-62000-01Cynghrair y Pencampwyr UEFARhag 1 Levadia Tallinn2-20-42-6 2001-02Cwpan UEFARd Rhag Polonia Warsaw0-20–40-62002-03Cwpan UEFARd Rhag Amica Wronki0-52-72-122003-04Cwpan UEFARd Rhag Manchester City0-50-20-72004-05Cwpan UEFARhag 1 Östers IF0-21-21-42005-06Cynghrair y Pencampwyr UEFARhag 1 Lerpwl0-30-30-62006-07Cynghrair y Pencampwyr UEFARhag 1 MYPA0-10-10-22007-08Cynghrair y Pencampwyr UEFARhag 1 FK Ventspils3-21-24-4 (a)2008-09Cwpan UEFARhag 1 FK Sūduva0-10-10-22009-10Cynghrair Europa UEFARhag 1 Fram Reykjavik1-21-22-42010-11Cynghrair y Pencampwyr UEFARhag 2 Bohemians0-14-04-1Rhag 3 Anderlecht1-30-31-62010-11Cynghrair Europa UEFAAil Chwarae CSKA Sofia0-32-22-52011-12Cynghrair Europa UEFARhag 1 Cliftonville1-11-02-1Rhag 2 FC Midtjylland1-32-53-82012-13Cynghrair y Pencampwyr UEFARhag 2 Helsingborgs IF0-00-30-32013-14Cynghrair y Pencampwyr UEFARhag 2 Legia Warsaw1-30-11-42014-15Cynghrair y Pencampwyr UEFARhag 2 Slovan Bratislava0-10-20-32015-16Cynghrair y Pencampwyr UEFARhag 1 B36 Tórshavn2-14-16-2Rhag 2 Videoton0-11-1 (w.a.y.)1-22016-17Cynghrair y Pencampwyr UEFARhag 1 Tre Penne2-13-05-1Rhag 2 APOEL0-00-30-3 2017–18  Cynghrair y Pencampwyr UEFA  1Q   Europa FC       2Q   Rijeka      2018–19  Cynghrair y Pencampwyr UEFA  1Q   Shkëndija       UEFA Europa League  2Q   Lincoln Red Imps       3Q   Midtjylland       2019–20  Cynghrair y Pencampwyr UEFA  1Q   Feronikeli       2Q   Copenhagen       UEFA Europa League  3Q   Ludogorets Razgrad       2020–21  UEFA Europa League  1Q   Žilina       2Q   B36 Tórshavn       2021–22  UEFA Europa Conference League  1Q   Glentoran       RhQ   Kauno Žalgiris       RhQ   Viktoria Plzeň       2022–23  Cynghrair y Pencampwyr UEFA  1Q   Linfield     (A)   UEFA Europa Conference League  2Q   Víkingur Reykjavík   (A)     2023–24  Cynghrair y Pencampwyr UEFA  1Q   BK Häcken   (A)   (H)   UEFA Europa Conference League  2Q   Swift Hesperange     (A)   2024–25  Cynghrair y Pencampwyr UEFA  Rh1   Dečić       Rh2   Ferencváros   (A)   (H)    UEFA Europa League  3Q   Petrocub Hîncești   (A)    UEFA Conference League  PO   Panevėžys      LP  Fiorentina   align=center  align=center   Djurgårdens IF   align=center  align=center   Astana   align=center  align=center    Shamrock Rovers    align=center  align=center    Panathinaikos   align=center  align=center   Celje   align=center  align=center  2025–26  Cynghrair y Pencampwyr UEFA  1Q     

 Anrhydeddau 
Uwch Gynghrair Cymru: 17
Pencampwyr:  1999-2000,  2004-05, 2005-06, 2006-07, 2009-10, 2011-12, 2012-13, 2013-14, 2014-15, 2015-16, 2016-17, 2017-18, 2018-19, 2021-22, 2022-23, 2023-24, 2024-25
Ail safle: 2001-02, 2002-03, 2003-04, 2007-08, 2010-11
Cwpan Cymru: 5
Enillwyr: 1995-96, 2004-05, 2011-12, 2013-14, 2014-15, 2015-16
Cyrraedd Rownd Derfynol: 2000-01, 2003-04, 2016-17 
Cwpan Cynghrair Cymru: 7
 Enillwyr: 1994-95, 2005-06, 2008-09, 2009-10, 2010-11, 2014-15, 2015-16, 2016-17
Y Cwpan Cenedlaethol: 1 
 2006-07

Chwaraewyr nodedig
 Timmy Edwards - Aelod o Oriel Anfarwolion Uwch Gynghrair Cymru
 Steve Evans - 7 cap dros Gymru 2006-2008
 Rhys Griffiths - Aelod o Oriel Anfarwolion Uwch Gynghrair Cymru
 Ken McKenna - Aelod o Oriel Anfarwolion Uwch Gynghrair Cymru
 Scott Ruscoe - Aelod o Oriel Anfarwolion Uwch Gynghrair Cymru

Cyfeiriadau

 Dolenni allanol 
  Gwefan Swyddogol

Categori:Chwaraeon ym Mhowys
Categori:Llansanffraid-ym-Mechain
Seintiau Newydd
Categori:Sefydliadau 1959